โฆษก ศบค. เผยยอดผู้ป่วยรายใหม่ติดเชื้อโควิด-19 
เพิ่ม 143 ราย เสียชีวิต 1 ราย
โฆษก ศบค. เผยยอดผู้ป่วยรายใหม่ติดเชื้อโควิด-19 เพิ่ม 143 ราย เสียชีวิต 1 รายนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อโคโรนา 2019 หรือ ศบค. เปิดเผยว่า กระทรวงสาธารณะสุข ได้สั่งการให้ปรับเปลี่ยนโรงพยาบาลในสังกัดทั้งหมด ที่ไม่ได้รับการรักษาโดยตรงจากผู้ติดเชื้อโควิด-19 เช่น โรงพยาบาลของกรมสุขภาพจิต กรมอนามัย เพื่อรองรับผู้ป่วยที่ติดเชื้อไปพักรักษาตัว เพื่อลดโอกาสและความเสี่ยงในการแพร่เชื้อ  ส่วนสถานการณ์ของประเทศไทยล่าสุดวันนี้ 29 มีนาคม 63 พบผู้ติดเชื้อรายใหม่เพิ่มอีก 143 คน ทำให้จำนวนผู้ติดเชื้อสะสมเพิ่มขึ้นอยู่ที่ 1,388 คน โดยในจำนวนนี้เป็นคนไทย 1,172 คนต่างชาติ 216 คน และพบเสียชีวิตเพิ่ม 1 คน เป็นผู้ป่วยชายอายุ 68 ปี จังหวัดนนทบุรี โดยมีประวัติเชื่อมโยงกับสนามมวย ทำให้มีผู้ป่วยเสียชีวิตสะสมแล้วรวม 7 คน  ขณะที่สถานการณ์ผู้ติดเชื้อทั่วโลกล่าสุดพบมีจำนวนผู้ป่วยสะสมรวม  645,158 คน มีอาการหนักถึง 24,718 คน รักษาหายแล้ว 139,550 คน และเสียชีวิต 29,951 คน โดยพบว่าสหรัฐอเมริกา มีจำนวนผู้ป่วยมากที่สุดถึง 116,050 คน รองลงมาคืออิตาลี 92,472 คน และจีน 81,394 คน โดยในส่วนของประเทศไทย มีผู้ติดเชื้ออยู่ในอันดับที่ 34 จากทั้งหมดทั่วโลก ส่วนการแพร่กระจายของเชื้อส่วนใหญ่พบในผู้ชายมากที่สุด ถึงร้อยละ 61 ทั้งที่แสดงอาการและไม่แสดงอาการ ในส่วนแนวโน้มยอดผู้ติดเชื้อที่เพิ่มขึ้นยังเป็นเรื่องที่น่ากังวล ส่วนหนึ่งเกิดจากกลุ่มที่สัมพันธ์กับสนามมวย / ผู้ป่วยในพื้นที่จังหวัดชายแดนภาคใต้  และประชาชน รวมทั้งแรงงานต่างด้าวเดินทางกลับภูมิลำเนา ทำให้ตัวเลขผู้ป่วยเพิ่มขึ้นอย่างรวดเร็วและจากการติดตามการกระจายของเชื้อโควิด-19 ทั้งประเทศขณะนี้มีความเสี่ยงทั่วประเทศ เห็นได้จากยอดผู้ป่วยรายใหม่ระหว่างวันที่ 12-18 มีนาคม 2563 ที่ยังถูกจำกัดในวงแคบคือ กรุงเทพฯและปริมณฑล และช่วงระหว่างวันที่ 19-28 มีนาคม 2563 พบมีการแพร่กระจายของเชื้อในวงกว้าง ดังนั้น จึงขอความร่วมมือประชาชนทุกคน